題段成之粟庵
作者：劉才邵
朝代：宋

paragraphs: 毗耶城中無垢師，丈室僅似蝸牛廬。
三萬二千師子坐，同時容納無贏餘。
圎通境界不思議，一顆玄入隨卷舒。
先生從來道眼具，深入不二離圏模。
粟庵宴坐觀萬法，不以誕幻驚群愚。
炯如白月挂圎碧，千江分影冰輪孤。
乃知芥子納須彌，妙用豈以常形拘。
惜哉山人空索價，不悟心藏萬卷書。